ბელიზის ბარიერული რიფი
ბელიზის ბარიერული რიფი (ინგლ. Belize Barrier Reef) – მარჯნის რიფების 280 კილომეტრიანი ზოლი. მდებარეობს ბელიზის სანაპიროდან 13-24 კილომეტრის დაშორებით. შედის მეზოამერიკული ბარიერული რიფის შემადგენლობაში, რომელიც გადაჭიმულია 900 კილომეტრზე იუკატანიდან გვატემალის სანაპირომდე. ეს რიფი უდიდესია ატლანტის ოკეანეში და მეორე მსოფლიოში დიდი ბარიერული რიფის შემდეგ. 1996 წელს შეიტანეს იუნესკოს მსოფლიო მემკვიდრეობის ძეგლების სიაში.